31995D0528
L 301/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 5 декември 1995 година
за изменение на Регламент (ЕИО) № 2847/93 и Решение 89/631/ЕИО по отношение на срока за изпълнение на определени пилотни проекти за постоянно наблюдение на местоположението на риболовните кораби на Общността и по отношение на финансовото участие на Общността в разходите по тяхното изпълнение
(95/528/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че вследствие на забавяния при изпълнението на пилотните проекти, предвидени в член 3, параграф 2 от Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (3), на постоянното наблюдение на местоположението на риболовните кораби на Общността, независимо дали наземно или чрез сателит, някои държави-членки са помолили въпросният период да бъде удължен;
като има предвид, че на тези държави-членки следва да се отпусне допълнително време, за да завършат своите проекти, така че те да бъдат от най-голяма полза;
като има предвид, че датата, на която Съветът ще реши относно прилагането на системата за постоянно наблюдение на местоположението, предвидена в член 3, параграф 1 от Регламент (ЕИО) № 2847/93, следователно също следва да бъде отложена;
като има предвид, че за да могат въпросните държави-членки като последица да уточнят окончателно техните разходни планове за изпълнение на пилотните си проекти, периодът, посочен в член 2a, параграф 2 от Решение 89/631/ЕИО на Съвета от 27 ноември 1989 г. относно финансовото участие на Общността в разходите, направени от държавите-членки за целите на осигуряване на съответствие със системата на Общността за опазване и управление на рибни ресурси (4), следва да бъде адаптиран, а така също и срокът, в който държавите-членки трябва да подадат заявления за възстановяване на разходите по изпълнението на горните пилотни проекти,
ПРИЕ НАСТОЯЩОТО РЕШЕНИЕ:
Член 1
Регламент (ЕИО) № 2847/93 се изменя, както следва:
(1)
в член 3, параграф 1 датата „1 януари 1996 г.“ се заменя с „1 юли 1996 г.“;
(2)
в член 3, параграф 2 датата „30 юни 1995 г.“ се заменя с „31 декември 1995 г.“.
Член 2
Решение 89/631/ЕИО се изменя, както следва:
(1)
в член 2a, параграф 2 датата „1 юни 1995 г.“ се заменя с „31 декември 1995 г.“;
(2)
в параграф 4 от приложение A датата „1 октомври 1995 г.“ се заменя с „30 април 1996 г.“.
Член 3
Адресати на настоящото решение са държавите-членки.
Съставено в Брюксел на 5 декември 1995 година.